बीसीसीएल का हर काम हिंदी में करना है हमें
बीसीसीएलमें राजभाषा कार्यान्वयन समिति की तिमाही बैठक मंगलवार को कार्मिक निदेशक बीके पंडा की अध्यक्षता में हुई। इसमें पिछली बैठक के निर्णयों की समीक्षा की गई। कार्मिक निदेशक पंडा ने कहा कि हमें दफ्तर का काम पूरी तरह हिन्दी में करना है। उन्होंने सभी अधिकारियों और कर्मियों को दफ्तर के साथ-साथ अपने घरों में भी राजभाषा का प्रयोग करने की सलाह दी। उन्होंने कहा कि राजभाषा में कामकाज के मामले में हर माह तरक्की हो रही है। यह जारी रहा, तो हम मंत्रालय की ओर से दिए गए लक्ष्य को जल्द हासिल कर लेंगे। बैठक में मुख्यालय के सभी विभागाध्यक्ष, मुख्य महाप्रबंधक/महाप्रबंधक तथा क्षेत्रीय कार्यालयों के अधिकारी/कर्मियों ने भाग लिया। संचालन सहायक प्रबंधक (राजभाषा) दिलीप सिंह ने किया और सहायक प्रबंधक (राजभाषा) उदयवीर सिंह ने समिति के निर्णयों को प्रस्तुत किया। धन्यवाद ज्ञापन वरीय अनुवादक श्याम नारायण सिंह ने किया।
राजभाषा समिति की बैठक में मौजूद बीसीसीएल कार्मिक निदेशक बीके पंडा अन्य।
hin_Deva hin_Deva hin_Deva